LAMBERG-KASTÉLY BORA 2019 - Geszler Családi Pincészet - Móri borvidék
LAMBERG-KASTÉLY BORA 2019
2019. áprilisában volt a Móri Borvidék Szent György napi Borversenye, ahol a 3 arany, 7 ezüst érem mellé kaptunk, ill. jobban mondva a 2018-as Móri Ezerjónk kapott egy nagyon különleges elismerést: a "Lamberg-kastély bora 2019" címet.
A Geszler Családi Pincészet Móri Ezerjó 2018, a Lamberg-kastély bora 2019-ben
Fotó: Pető-Budai Edit
A Lamberg-kastély a borának választotta ebben az évben! Nagyon örülünk neki, nagyon szeretjük a Lamberg-kastélyt, Mór egyik legemblematikusabb épülete, számtalan érdekességgel, múzeummal, könyvtárral és gyönyörű barokk kastélyparkjával. Kedvencünk a Tájház, mely bemutatja a régi sváb portát, berendezéseket, használati tárgyakat. Id. Geszler József és Józsefné (József és Imre szülei) holmijaiból is több dolog került felajánlásra a Tájháznak. Így különösen a szívünkhöz nőtt a kiállítás. Borainkon Mór, a Borvidék köszön vissza. Ezerjónkon Mór nevezetességeit mutatjuk be, egyben kirándulóötleteket is adva a borkedvelőknek: rajta van a Lamberg-kastély is. Részletes cikk a címkékről, a látnivalókról ide kattintva.
Aki Mórra, a Móri Borvidékre jön bortúrázni, kirándulni ne hagyja ki a látnivalók közül!
Bővebb információ: www.lambergkastely.hu
Ön jelenleg itt jár: Kezdőlap LAMBERG-KASTÉLY BORA 2019